KOMISIJOS SPRENDIMAS
2005 m. rugsėjo 15 d.
iš dalies keičiantis 2003 m. Stojimo akto IX priedo B priedėlį dėl tam tikrų Lietuvos mėsos, pieno ir žuvies sektoriaus įmonių
(pranešta dokumentu Nr. C(2005) 3441)
(Tekstas svarbus EEE)
(2005/657/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo aktą, ypač į jo IX priedo 5 skyriaus B skirsnio I poskirsnio d dalį,
kadangi:
(1)
Tam tikroms Lietuvos įmonėms, išvardytoms 2003 m. Stojimo akto IX priedo B priedėlyje, buvo suteiktas pereinamasis laikotarpis.
(2)
2003 m. Stojimo akto IX priedo B priedėlis buvo iš dalies pakeistas Komisijos sprendimais 2004/472/EB (1), 2004/473/EB (2) ir 2005/421/EB (3).
(3)
Pagal oficialų Lietuvos kompetentingos institucijos pareiškimą tam tikros mėsos, pieno ir žuvies sektorių įmonės baigė modernizavimo procesą ir dabar visiškai atitinka Bendrijos teisės aktų nuostatas. Tam tikros įmonės nutraukė savo veiklą. Todėl šios įmonės turėtų būti išbrauktos iš įmonių, kurioms suteiktas pereinamasis laikotarpis, sąrašo.
(4)
Keletas įmonių daug dirbo, kad atitiktų Bendrijos teisės aktuose nustatytus struktūrinius reikalavimus. Tačiau dėl ypatingų techninių suvaržymų šios įmonės negali baigti modernizavimo proceso iki nustatyto termino. Dėl šios priežasties joms pagrįstai galima suteikti daugiau laiko modernizavimo procesui užbaigti.
(5)
Todėl 2003 m. Stojimo akto IX priedo B priedėlis turėtų būti atitinkamai iš dalies pakeistas. Aiškumo sumetimais jis turėtų būti pakeistas nauju.
(6)
Maisto grandinės ir gyvūnų sveikatos nuolatiniam komitetui buvo pranešta apie šiame sprendime numatytas priemones,
PRIĖMĖ ŠĮ SPRENDIMĄ:
1 straipsnis
2003 m. Stojimo akto IX priedo B priedėlis yra pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2005 m. rugsėjo 15 d.